VILNIAUS RAJONO SAVIVALDYBĖS TARYBA

SPRENDIMAS

DĖL KAI KURIŲ VILNIAUS RAJONO UGDYMO ĮSTAIGŲ REORGANIZAVIMO, REORGANIZAVIMO SĄLYGŲ APRAŠŲ BEI NUOSTATŲ PATVIRTINIMO

2022 m. birželio 30 d. Nr. T3-182

Vilnius

Vadovaudamasi Lietuvos Respublikos civilinio kodekso 2.96 str., 2.97 str. 3 d., 2.99 str. 1 ir 2 d., 2.101 str. 1 d., Lietuvos Respublikos vietos savivaldos įstatymo 16 str. 2 d. 21 p., 18 str. 1 d., Lietuvos Respublikos švietimo įstatymo 43 str. 3 ir 4 d., 44 str. 2 ir 6 d., Lietuvos Respublikos biudžetinių įstaigų įstatymo 4 str. 3 d. 1, 4 p. ir 7 p., 6 ir 14 str., Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl mokyklų, vykdančių formaliojo švietimo programas, tinklo kūrimo taisyklių patvirtinimo“, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, atsižvelgdama į Vilniaus rajono savivaldybės tarybos 2021 m. vasario 26 d. sprendimu Nr. T3-39 „Dėl Vilniaus rajono savivaldybės bendrojo ugdymo mokyklų tinklo pertvarkos 2021-2025 metų bendrojo plano patvirtinimo“ patvirtintą Vilniaus rajono savivaldybės bendrojo ugdymo mokyklų tinklo pertvarkos 2021-2025 metų bendrąjį planą, Vilniaus rajono savivaldybės tarybos 2022 m. balandžio 27 d. sprendimą Nr. T3-103 „Dėl kai kurių Vilniaus rajono ugdymo įstaigų vidaus struktūros pertvarkymo ir reorganizavimo“, Vilniaus rajono savivaldybės taryba nusprendžia:

1. Iki 2022 m. rugpjūčio 31 d. reorganizuoti prijungimo būdu:

1.1. Vilniaus r. Buivydiškių vaikų darželį prijungiant prie Vilniaus r. Buivydiškių pradinės mokyklos;

1.2. Vilniaus r. Dūkštų pagrindinę mokyklą prijungiant prie Vilniaus r. Avižienių gimnazijos;

1.3. Vilniaus r. Lavoriškių lopšelį-darželį prijungiant prie Vilniaus r. Lavoriškių Stepono Batoro gimnazijos;

1.4. Vilniaus r. Mostiškių mokyklą-daugiafunkcį centrą prijungiant jį kartu su Vilniaus r. Mostiškių mokyklos-daugiafunkcio centro ikimokyklinio ugdymo skyriumi prie Vilniaus r. Lavoriškių Stepono Batoro gimnazijos;

1.5. Vilniaus r. Sužionių pagrindinę mokyklą prijungiant ją kartu su Vilniaus r. Sužionių pagrindinės mokyklos ikimokyklinio ugdymo skyriumi prie Vilniaus r. Nemenčinės Konstanto Parčevskio gimnazijos.

2. Patvirtinti:

2.1.	Vilniaus r. Buivydiškių vaikų darželio reorganizavimo sąlygų aprašą;

2.2.	Vilniaus r. Dūkštų pagrindinės mokyklos reorganizavimo sąlygų aprašą;

2.3.	Vilniaus r. Lavoriškių lopšelio-darželio reorganizavimo sąlygų aprašą;

2.4.	Vilniaus r. Mostiškių mokyklos-daugiafunkcio centro reorganizavimo sąlygų aprašą;

2.5.	Vilniaus r. Sužionių pagrindinės mokyklos reorganizavimo sąlygų aprašą;

2.6.	Vilniaus r. Avižienių gimnazijos nuostatus;

2.7.	Vilniaus r. Buivydiškių mokyklos-darželio nuostatus;

2.8.	Vilniaus r. Lavoriškių Stepono Batoro gimnazijos nuostatus;

2.9.	Vilniaus r. Nemenčinės Konstanto Parčevskio gimnazijos nuostatus;

2.10.	Vilniaus r. Sudervės Mariano Zdziechovskio pagrindinės mokyklos nuostatus.

3.	Įgalioti Vilniaus r. Avižienių gimnazijos, Vilniaus r. Buivydiškių pradinės mokyklos, Vilniaus r. Lavoriškių Stepono Batoro gimnazijos, Vilniaus r. Nemenčinės Konstanto Parčevskio gimnazijos, Vilniaus r. Sudervės Mariano Zdziechovskio pagrindinės mokyklos vadovus pasirašyti ir iki 2022 m. rugpjūčio 31 d. įregistruoti patvirtintus savo vadovaujamos ugdymo įstaigos nuostatus Juridinių asmenų registre bei atlikti visus kitus su tuo susijusius veiksmus.

4.	Įpareigoti:

4.1.	Vilniaus r. Buivydiškių vaikų darželio, Vilniaus r. Dūkštų pagrindinės mokyklos, Vilniaus r. Lavoriškių lopšelio-darželio, Vilniaus r. Mostiškių mokyklos-daugiafunkcio centro ir Vilniaus r. Sužionių pagrindinės mokyklos vadovus iki 2022 m. rugpjūčio 31 d. teisės aktų nustatyta tvarka išregistruoti iš Juridinių asmenų registro Vilniaus r. Buivydiškių vaikų darželį, Vilniaus r. Dūkštų pagrindinę mokyklą, Vilniaus r. Lavoriškių lopšelį-darželį, Vilniaus r. Mostiškių mokyklą-daugiafunkcį centrą ir Vilniaus r. Sužionių pagrindinę mokyklą bei atlikti visus kitus su tuo susijusius veiksmus;

4.2.	Vilniaus r. Buivydiškių vaikų darželį perduoti Vilniaus r. Buivydiškių pradinei mokyklai, Vilniaus r. Dūkštų pagrindinę mokyklą perduoti Vilniaus r. Avižienių gimnazijai, Vilniaus r. Lavoriškių lopšelį-darželį perduoti Vilniaus r. Lavoriškių Stepono Batoro gimnazijai, Vilniaus r. Mostiškių mokyklą-daugiafunkcį centrą perduoti Vilniaus r. Lavoriškių Stepono Batoro gimnazijai, Vilniaus r. Sužionių pagrindinę mokyklą perduoti Vilniaus r. Nemenčinės Konstanto Parčevskio gimnazijai pagal perdavimo–priėmimo aktus iki 2022 m. rugpjūčio 31 d. visą jų valdomą turtą;

4.3.	Vilniaus r. Buivydiškių pradinės mokyklos, Vilniaus r. Avižienių gimnazijos, Vilniaus r. Lavoriškių Stepono Batoro gimnazijos ir Vilniaus r. Nemenčinės Konstanto Parčevskio gimnazijos vadovus per 3 darbo dienas po nekilnojamojo turto perdavimo–priėmimo akto pasirašymo dienos pateikti užsakymą Registrų centrui įregistruoti patikėjimo teisę į perimtą nekilnojamąjį turtą.

5.	Pripažinti netekusiais galios nuo 2.6.−2.10. p. patvirtintų nuostatų įregistravimo dienos Juridinių asmenų registre:

5.1.	Vilniaus rajono savivaldybės tarybos 2013 m. gegužės 31 d. sprendimo Nr. T3-178 „Dėl kai kurių Vilniaus rajono švietimo įstaigų vidaus struktūros pertvarkymo ir reorganizavimo 2012-2013 m. m.“ 1.2 p.;

5.2.	Vilniaus rajono savivaldybės tarybos 2021 m. vasario 26 d. sprendimo Nr. T3-42 „Dėl Vilniaus r. Juodšilių šv. Uršulės Leduchovskos gimnazijos, Vilniaus r. Šumsko pagrindinės ir Vilniaus r. Buivydiškių pradinės mokyklų nuostatų patvirtinimo“ 1.3. p.;

5.3.	Vilniaus rajono savivaldybės tarybos 2015 m. birželio 26 d. sprendimo Nr. T3-283 „Dėl Vilniaus r. Bezdonių Julijaus Slovackio, Buivydžių, Lavoriškių bei Mickūnų vidurinių mokyklų pavadinimų pakeitimo ir nuostatų patvirtinimo“ 2.3. p.;

5.4.	Vilniaus rajono savivaldybės tarybos 2020 m. gruodžio 18 d. sprendimo Nr. T3-392 „Dėl Vilniaus r. Nemenčinės Gedimino, Vilniaus r. Nemenčinės Konstanto Parčevskio gimnazijų ir Vilniaus r. Nemenčinės vaikų darželio nuostatų patvirtinimo“ 1.2. p.;

5.5.	Vilniaus rajono savivaldybės tarybos 2021 m. rugpjūčio 27 d. sprendimą Nr. T3-217 „Dėl Vilniaus r. Sudervės Mariano Zdziechovskio pagrindinės mokyklos nuostatų patvirtinimo“.

6.	Šį sprendimą teisės aktų nustatyta tvarka paskelbti Teisės aktų registre ir Savivaldybės tinklalapyje.

Savivaldybės merė	Marija Rekst